CELEX: 62015CN0579
Language: sk
Date: 2015-11-06 00:00:00
Title: Vec C-579/15: Návrh na začatie prejudiciálneho konania, ktorý podal Rechtbank Amsterdam (Holandsko) 6. novembra 2015 – Openbaar Ministerie/Daniel Adam Popławski

25.1.2016   
            
            
               SK
            
            
               Úradný vestník Európskej únie
            
            
               C 27/14
            
         Návrh na začatie prejudiciálneho konania, ktorý podal Rechtbank Amsterdam (Holandsko) 6. novembra 2015 – Openbaar Ministerie/Daniel Adam Popławski
   (Vec C-579/15)
   (2016/C 027/18)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Rechtbank Amsterdam
   
      Účastníci konania pred vnútroštátnym súdom
   
   
      Navrhovateľ: Openbaar Ministerie
   
      Odporca: Daniel Adam Popławski
   
      Prejudiciálne otázky
   
   
               1.
            
            
               Môže členský štát prebrať článok 4 bod 6 rámcového rozhodnutia 2002/584/SVV (1) takým spôsobom, že
               
                           —
                        
                        
                           jeho vykonávajúce súdne orgány sú bez ďalšieho povinné odmietnuť odovzdanie štátneho príslušníka vykonávajúceho členského štátu alebo osoby, ktorá má pobyt v tomto štáte, na výkon trestu,
                        
                     
                           —
                        
                        
                           toto odmietnutie ipso iure zakladá pripravenosť prevziať výkon trestu odňatia slobody uloženého štátnemu príslušníkovi alebo osobe, ktorá má pobyt v tomto štáte,
                        
                     
                           —
                        
                        
                           avšak rozhodnutie o prevzatí výkonu sa prijme až po odmietnutí odovzdania na výkon trestu a kladné rozhodnutie závisí od (1) existencie právneho základu spočívajúceho v platnom dohovore medzi vydávajúcim členským štátom a vykonávajúcim členským štátom, (2) podmienok stanovených týmto dohovorom a (3) spolupráce vydávajúceho členského štátu, napr. podaním príslušnej žiadosti,
                        
                     takže existuje riziko, že vykonávajúci členský štát po odmietnutí odovzdania na výkon trestu nemôže prevziať výkon, pričom toto riziko nemá vplyv na povinnosť odmietnuť odovzdanie na výkon trestu?
            
         
               2.
            
            
               V prípade zápornej odpovede na prvú prejudiciálnu otázku:
               
                           a)
                        
                        
                           Môže vnútroštátny súd priamo uplatniť ustanovenia rámcového rozhodnutia 2002/584/SVV, napriek tomu, že si v zmysle článku 9 Protokolu (č. 36) o prechodných ustanoveniach po nadobudnutí platnosti Lisabonskej zmluvy toto rámcové rozhodnutie zachová právne účinky len tak dlho, kým nie je zrušené, vyhlásené za neplatné alebo zmenené a doplnené?
                        
                     
                           b)
                        
                        
                           Ak je to tak, je článok 4 bod 6 rámcového rozhodnutia 2002/584/SVV dostatočne jasný a nepodmienený, aby ho mohol vnútroštátny súd uplatniť?
                        
                     
         
               3.
            
            
               V prípade zápornej odpovede na prvú otázku a druhú otázku písm. b): Môže členský štát, ktorého vnútroštátne právo vyžaduje na prevzatie výkonu cudzieho trestu odňatia slobody existenciu právneho základu v príslušnom dohovore, prebrať článok 4 bod 6 rámcového rozhodnutia 2002/584/SVV do svojho vnútroštátneho právneho poriadku tak, že na účely vylúčenia rizika nepotrestania spojeného s požiadavkou existencie právneho základu predstavuje takýto zmluvný základ článok 4 bod 6 rámcového rozhodnutia 2002/584/SVV (pozri prvú otázku)?
            
         
               4.
            
            
               V prípade zápornej odpovede na prvú otázku a druhú otázku písm. b): Môže členský štát prebrať článok 4 bod 6 rámcového rozhodnutia 2002/584/SVV do svojho vnútroštátneho právneho poriadku tak, že na odmietnutie odovzdania na výkon trestu osoby s bydliskom vo vykonávajúcom členskom štáte, ktorá je štátnym príslušníkom iného členského štátu, stanovuje podmienku, že vykonávajúci členský štát musí mať súdnu právomoc, pokiaľ ide o skutky uvedené v európskom zatykači, a že neexistujú skutočné prekážky (prípadného) trestného stíhania vo vykonávajúcom členskom štáte v ňom bývajúcej osoby pre tieto skutky (ako napríklad odmietnutie vydávajúceho členského štátu odovzdať trestný spis vykonávajúcemu členskému štátu), zatiaľ čo takáto podmienka nie je stanovená pre odmietnutie odovzdania štátneho príslušníka vykonávajúceho štátu na výkon trestu?
            
         
      (1)  Rámcové rozhodnutie Rady z 13. júna 2002 o európskom zatykači a postupoch odovzdávania osôb medzi členskými štátmi , Ú. v. ES L 190, s. 1; Mim. vyd. 19/006 s. 34.